
NAPOMENA ZA ŠKOLSKU UPOTREBU 

Vjeroučitelj pripovijeda biblijski događaj. Učenici pro¬ 
matraju sliku i pretresuju činjenice. Na pitanja koja se na¬ 
laze iza biblijskih štiva, kao i na druga lakša pitanja vje¬ 
roučitelja, djeca odgovaraju svojini riječima. 

Nova imena osoba, mjesta, krajeva, rijeka, jezera i mora 
kao i raznih ustanova, neka se češće ponavljaju. <5a ih djeca 
lakše upamte. Ta su nova imena tiskana rast avljenim 
slogom. 

Djeca ne uče na izust biblijska štiva, već samo molitve, 
koje su tiskane masnim slovima. Ove molitve treba češče 
ponavljati. 

Razdioba gradiva nalazi se na kraju knjige. U 
njoj je za svaki mjesec podrobno navedeno, što se ima uzeti 
tokom cijele godine. 

Ako se u nekim školama ne bi moglo svršiti cijelo gra¬ 
divo u jednoj godini, neka se izostave neke kateheze. a od 
lakših mogu se j po dvije uzeti u jednom obučnom satu. 

Idu li djeca k prvoj ispovijedi i pričesti, pojedine kate¬ 
heze treba obrađivati u vidu priprave za dostojno primanje 
ovih svetih sakramenata. 


TISAK ŠTAMPARIJE NOVINA, ZA GRV.« 

1. BOG OTAC i SIN I DUH SVETI 

Samo je jedan Bog, a u Bogu su tri osobe: 

OTAC I SIN I DUH SVETI Ova tri najsvetija imena 
izgovaramo, kad se križamo; a onda velimo: 

U IME OCA I SINA I DUHA SVETOGA. AMEN. 
Tri božanske osobe zovu se jednim imenom PRE¬ 
SVETO TROJSTVO. 

Sklopi ruke na molitvu i lijepo se prekriži. 


/, 

2. BOS JE STVORIO NEBO I ZEMLJU 

U početku stvorio je Bog nebo i zemlju. A zemlja je 
bila pusta i prazna. Bog uredi zemlju u šest dana. 

I reče Bog: 

Neka: bude svjetlost! i bila je svjetlost 
Neka bude svod nebeski! i bio je. 

Neka iz zemlje nikne trava i drvo rodno! i niklo je. 

Neka budu svjetlila na svodu nebeskom! i zasja sunce 
po danu, a mjesec i zvijezde po noći 

Zatim reče Bog: Neka budu ribe u vođi i ptice u 

zraku! i bile su. 

Neka budu svakojake životinje na zemlji! i bile su. 

Napokon reče Bog: Načinimo čovjeka na svoju sliku, 
koji će biti gospodar cijele zemlje. 

Tako je Bog uredio zemlju u šest dana, a sedmi je 
dan posvetio i odredio sa počinak. 

Tko je stvorio nebo i zemlju?, 

Kako je Bog stvorio nebo i zemlju? 

D koliko je dana Bog uredio nebo i zemlju? 

Sto je Bog odredio za sedmi dan? 

U Vjerovanju kažemo: Vjerujem o. Boga. Oca sve¬ 
mogućega, Stvoritelja neba i zemlje. 

3. BOG jE NAŠ NEBESKI OTAC 


Dragi Bog je gospodar neba i zemlje, od koga nam je 
sve dobro. On je naš nebeski Otac. I kad mu se molimo, 
velimo: »Oče naš, koji jesi na nebesima!« 

Bog je svuda; na nebu, na zemlji i na svakom mjestu. 
Svojim očima ipak. ne možemo Boga vidjeti, jer je on dub 
i nema tijela. Ali dragi Bog vidi sve. i zna. sve, pa i to 
što mislimo. Božje oko uvijek gleda, sa krit 
mu seništane da. 

Moli se svaki dan ujutro i uveee Ocu svomu nebe¬ 
skomu, i reci: Oče naš, koji jesi na nebesima. Sveti se ime 
tvoje. Dođi kraljevstvo tvoje. Budi volja tvoja, kako na 
nebu, tako i na zemlji. Kruh naš svagdanji daj nam danas, 
I otpusti nam duge naše, kako i ml otpuštamo dužnicima 
našim. I ne uvedi nas u napast, nego Izbavi aas od zla, 
Anien. 

ć 

4, BOG jB STVORIO DOBRE ANĐELE 


Na nebu je Bog stvorio mnoge lijepe anđela. 

Anđeli imaju dušu, a nemaju tijela, zato ih. ne mo¬ 
žemo vidjeti. 

U početku su svi anđeli bili dobri i sretni. Ali nisu 
svi ostali dobri. Mnogi su bili Bogu neposlušni, pa ih je 
Bog bacio u pakao. Ti se zovu đavoli ili zli dusi 

Bog je nagradio dobre anđele. Oni su u nebu, i uvijek 
gledaju dragoga Boga. 

Dobrim je anđelima zapovjedio Beg, da nam čuvaju 

dušu i tijelo, zato se zovu anđeli čuvari 

Koga je Bog stvorio na nebu? 

. Kakvi su bili anđeli, kad ih je Bog stvorio ? 

Jesu li svi anđeli ostali dobri? 

Kako se zovu dobri anđeli, koii nas čuvaju? 

Kako se zovu neposlušni anđeli? 

Molitvica anđelu čuvaru: 

Anđele čuvaru mili! — Svojom snagom me zaludi. 
Prema Božjem obećanju — Čuvaj mene noću, danju! 
Osobito pak me brani, — Da mi dušu grijeh ne rani. 

A kad s ovog svijeta pođem, — Sretno da u nebo 

dođem, 

Da se ondje s tobom mogu ■— Vijekom klanjat 

dragom Bogu. 


5. BOG 3E STVORIO. PRVE DUDE 


Kad je sva zemlja bila lijepo uređena, stvorio je Rug 
prvoga čovjeka. Načinio mu je od zemlje tijelo i udahnuo 
mu je dušu, koja ne umire nikada. Tako je postao prvi 
čovjek. Bog mu nadjene ime Adam, što znači: čovjek 
od zemlje. I Bog zasadi za njega lijep vrt, koji se zove 
raj zemaljski. 

Ala je Adam bio sam. I spusti Bog na Adama tvrd 
san, pa mu uzme jedno od njegovih rebara, od kojega 
stvori prvu ženu. Ona se zvala E v a.. 

Adam i Eva bili su. prvi ljudi na zemlji. Bog ih je 
ljubio kao svoju djecu i blagoslovio ih. Od njih su nastali 
svi ljudi na zemlji 

Kako se zovu prvi ljudi? 1 . 

Iz čega je Bog stvorio Adamovo tijelo? 

Iz čega je Bog stvorio Evino tijelo? 

Sto je Bog udahnuo u tijelo Adama i Evb, 

Sto ima svaki čovjek? .. ' t '* 

Umre Ii duša, kada tijelo umre? 

6. PRVI LJUDI PRESTUPU! SU BOŽJU 
ZAPOVIJED 


Bog je rekao Adamu: Sa svakoga đrveta u vrtu slo¬ 
bodno jedi, ali s đrveta u sredini raja ne jedi; jer ako 
budeš jeo, morat ćeš umrijeti 

Jednom se Sva približila onome đrveta u sredini raja. 
A đavao se sakrio u smiju i zapitao Evu, zašto im je Bog 
zapovjedio, đa ne jedu sa svakoga đrveta? Eva reče, da 
ne bi možda umrli. A zmija joj reče: Nikako ne ćete umri¬ 
jeti, nego ćete -biti kao Bog. Eva je povjerovala zmiji, da 
će biti kao Bog, pa uzme od onoga đrveta i okusi zabra¬ 
njeno voće; a potom dade Adamu, pa je i on jeo. Tako su 
prvi ljudi prestupili Božju zapovijed i učinili grijeh. 

Sto je Bog zapovjedio prvim ljudima u raju? 

Jašu ii prvi ljudi držali Božju zapomjed? 

Sto učini, tko prestupi Božju zapovijed ? 

7. BOG KAZNI GRIJEH i OBEĆA SPASITELJA 


Kad su 'Adam i Eva sagriješili, sakrili su ee među 
đrveta u raju, I Bog viknu Adama: Gdje si? I on odgovori, 
da se uplašio i sakrio. A Bog reče: Da nisi možda jeo 
s onoga đrveta, s kojega sam ti zabranio? Adam reče: 
Žena, koju si mi dao za družicu, dade mi s đrveta, pa 
sam jeo. 

I Bog upita ženu: Zašto si to učinila? Ona odvrati; 
Zmija me je prevarila, pa sam jela. 

Tada Bog kazni zmiju i reče, da će doći jedna sveta 
žena, koja će biti Majka Spasiteljeva. Ona će zmiji satrti 
glavu. Evi je Bog rekao, da će se mnogo mučiti sa svojom 
djecom; a Adamu reče, da će mu trnje rasti na zemlji 
i napokon da će umrijeti 

Potom je načinio Bog Adamu i Evi haljine od kože i 
potjerao ili iz raja. A pred rajem, postavio je anđele s pla- 
menim mačem, da čuvaju put u raj. 


Jesu li Adam i Eva priznali svoj grijeh? 
Kako je Bog kaznio Adama i Evu? 
Kako se Bog smilovao prvim ljudima? 

Bog dade Adamu i Evi mnogo sinova i kćeri. Od njiii 
su nastali mnogi narodi na zemlji. Od tih je naroda Bog 
izabrao narod izraelski, da sačuva u njemu vjeru 
u Spasitelja, kojega je obećao prvim ljudima u raju, 

Izraelci prozvali su se kasnije Židovi. 

Vođa toga naroda zvao seMojsije. 

Kad je izraelski narod putovao u zemlju, boju mu j<_ 
Bog obećao, stigao je pod goru Sinaj. Ovdje se Bog 
javio Mojsiju, i rekao mu, neka se narod pripravi za treći 
dan. Tada će im dati svoje zapovijedi. 

Kako se zove narod, kojega je Bog izabrao od Ađa^ 
motah potomaka ? 

Kako su se kasnije zvali Izraelci? 

Tko je bio vođa izraelskoga nareda? 

Kako se sove gora, pod koju su stigli Izraelci na putu 
u obećanu zemlju? 

9, BOS DAJE DESET ZAPOVIJEDI 


r-eđ gorom saiajskom razapeli su Izraelci svoje 
šatore i pripravljali su se tri dana: prali su svoje haljine i 
čuvali se grijeha. 

Treih dan zagrme gromovi, zasijevaju munje i zatrubi 
trublja vrlo jako. Gora Sinaj sva se dimila i tresla. I Bog 
proglasi ove zapovijedi: 

1. Ja sam Gospođin Bog tvoj. Nemaj drugih bogova 
đz mene. 

2. Ne izusti imena Gospođina Boga svoga uzalud. 

3. Snomeni se da svetkuješ dan Gospodnji. 

4. Poštuj oca i mater, da dugo živiš i dobro ti bude 
m zemlji, 

5. Ne ubij. 

6. Ne sagriješi bludno, 

7. Ne ukradi. 

S. Ne reci lažna svjedočanstva na bližnjega svoga. 

9, Ne poželi žene bližnjega svoga 
10. Ne poželi nikakve stvari bližnjega svoga. 

Kad su Izraelci čuli glas Božji, vrlo su se uplašili i 
tekli su: Činit ćemo sve, što je kazao Gospodin. I Mojsije 
primi od Boga dvije kamene ploče, na kojima je bilo na¬ 
pisano deset zapovijedi Božjih. 

Sto su Izraelci obećali, kad su čuli glas Božji? 

Na što je Beg napisao deset zapovijedi?. 

Čemu nam je Bog dao deset zapovijedi? 



10. ANĐEO NAVOESTA ISUSOVO ROBENDE 


Nakon mnogo godina došlo je vrijeme, da se pojavi 
Spasitelj, koga je Bog obećao ljudima. 1 pošalje Bog 
anđeia Gabrijeia k Djevici Mariji u grad 
Nazaret. Marija je bila zaručena za muža, koji se 
zvao Josip. v 

Kad je anđeo došao k Djevici Mariji, pozdravio je 
ovako: Zdravo (Marijo), milosti puna. Gospođin s tobom, 
blagoslovena ti među ženama. 

Marija se uplašila na te riječi, adi joj anđeo reče: Na 
boj se, Marijo. Ti ćeš biti majka Spasiteljeva. Nadjeni mu 
ime Isus; on će biti Sin Božji 

Marija zapita anđela: Kako će to biti? Anđeo joj 
reče: To će biti po Dubu Svetom. 

A Marija odgovori: Evo službenice Gospodnje; neka 
mi bude po riječi tvojoj. I otiđe anđeo od nje. 

Kako je anđeo Gabrijel pozdravio Djevicu Mariju? 

Što je anđeo Gabrijel namjestio Djevici Mariji? 

Tko je bio zaručnik Blažene Djevice Marije? 

Moli svaki dan ujutro i uveče ovu lijepu molitvicu: 

Zdravo Marijo, milosti puna. Gospođin s tobom; bla- 
gcsloveaa ti međa ženama, i blagosloven plod utrobe tvoje 
Isus. — Sveta Marijo, Majko Božja, moli za nas grješnike 
sada i na čas smrti naše. Amen. 

11. ROĐENJE ISUSOVO - PASTIR! U 
BETLEHEMU 


Rimski car August izdao je zapovijed, da se pre¬ 
broje svi ijucli u njegovoj zemlji. Marija i Josip pošli su 
iz Mazareta u grad Betlehem, da se ondje prijave. Kad su 
došli u Betlehem, nisu mogli naći stana; napokon su izvan 
grada našli jednu štalicu i ušli su u nju. Ovdje se rodio 
Spasitelj svijeta, Isus Krist, Sin Božji. A Manja ga povila 
u pelenice i položila u jaslice. 

U okolici Betlehema čuvali su pastiri svoje ovčice. 
Njima pošalje dragi Bog anđela, da im navijesti iOđenje 
Isusovo. Kad su pastiri vidjeli anđela, veoma su se uplašili. 
A ovaj im reče: Ne bojte se! Javljam vam veliku radost; 
danas vam se rodio Spasitelj u Betlehemu. I eto vam 
znaka: Naći ćete dijete povito, gdje leži u jasiicama. 

Ujedamput došlo ie mnogo anđela s neba, koji su 
pjevali: Slava Bogu na visini, a na zemlji mir ljudima 
dobre volje. Tada su se pastiri požurili u Betlehem, i našh 
su ondje djetešce Isusa u jasiicama, i njemu se poklonili. 

Isusovo rođenje slavimo na Božić. 

— # — 

Gdje se rodio Isus Krist? 

Tko je majka Isusova? 

Što su pjevali anđeli, kad se rodio Isus? 

U Vjerovanju apostolskom Kažemo: I u Isusa Krista, 
Sina njegova jedinoga. Gospodina našega. Koji ie začet 
po Duhu Svetom, rođen od Marije Djevice. 






12. SVETA TRI KRALJA U BETLEHEMU 


. Ka f se feus. rodio u Betlehemu, pojavila se na nebu 
velika, čudnovata zvijezda. Tu su zvijezdu vidjeli na istoka 
Sveta Tri Kralja. I oni su pošli za zvijezdom, da 
potraže novorođenoga kralja. Zvijezda dovede Sveta Tri 
Kralja u glavni grad židovske zemlje, u Jer u šalim. 
Ovdje su pitali: Gdje je kralj židovski, koji se rodio? 
Vidjeli smo njegovu zvijezdu na istoku, i došli smo d*. 
mu se poklonimo. 


Kad je to čuo kralj Herođ, vrlo se uplašio i sav grad 
Jerusalim s njim. 1 zapita. Herođ židovske svećenike, ^dje 
se ima roditi Krist? A oni mu odgovore: U gradu Betle- 
hemu, jer je tako rekao Bog. 


Na to Herod potajno pozove Sveta Tri Kralja, Da im 
reče: Idite u Betlehem, i dobro se raspitajte za dijete- a 
kad ga nađete, javite mi, da idem i ja, da mu se poklonim. 

I oni su pošli u Betlehem. Na putu im se opet pokaže 
zvijezda, i dovede ih do mjesta, gdje je bio Isus. I oni su 
mu se poklonili i dali mu, darove: tamjan, zlato i ple¬ 
menitu mast. Potom im zapovjedi Bog u snu, da se ne 

vraćaju k Herođu; 1 oni su krenuh drugim putem u svoju 

zemlju. J 


Tko se poslije pastira došao pokloniti djetetu Isusu? 
Kako su doznali Sveta Tri Kralja, da se rodio Isus? 
Gdje se možemo i. mi pokloniti Isusu? 

Na kojem je mjestu Isus u crkvi?, 

13. MAR DA i JOSIP PRIKAZUJU iSUSA 
U HRAMU 


Kad je Isusu bilo četrdeset dana, odnijeli su ga Marija 
i Josip u Jerusalim u hram, i ondje ga prikazali Bogu. Tom 
zgodom prinesli su svoj dar: dvije grlice ili dva goluba. 

U Jerusalirnu živio je tada pobožan starac, koji se 
zvao Šimun. Ovaj je veoma želio, da vidi Spasitelja; a 
Duh Sveti mu obeća, da ne će umrijeti, dok ne vidi Spa¬ 
sitelja svijeta. 


Kad su Marija i Josip donijeli maloga Isusa u hram, 
došao je i starac Šimun, i prepoznao obećanoga Spasite¬ 
lja. Tada uzme Šimun Božansko djetešce na svoje ruke i 
reče: Sad ću mimo umrijeti, jer sam vidio Spasitelja svi¬ 
jeta. A Mariji, Majci Isusovoj, reče: Ti ćeš se mnogo ža¬ 
lostiti, jer će ljudi progoniti Isusa, 


Isusovo prikazanje u hramu slavimo 

ćnicu. 


— * — 


na Svije- 


Koliko je dana bilo Isusu, kad su ga donijeli u hram? 
Zašto su Isusa donijeli u hram? 

Koga je starac Šimun želio vidjeti prije nego umre? 

14. BIJEG SVETE OBITELJ! U EGIPAT 


Kad je Herođ vidio, da se Sveta Tri Kralja nisu vratili 
it njemu, vrlo se razljutio. I zapovjedi svojim vojnicima, 
da u Betlehemu i njegovoj okolici pogube sve dječake do 
dvije godine. Herod je mislio, da će tako pogubiti i maloga 
Isusa. 

Prije nego li su stigli Herođovi vojnici u Betlehem, 
reče anđeo sv. Josipu u snu, neka bježi s Isusom i njego¬ 
vom majkom u daleku zemlju, uEgipat. I oni su odmah 
pobjegli. 

Uto su stigli Herođovi vojnici u Betlehem, i pomolili 
ondje sve dječake do dvije godine. I nasta veliki plač u 
cijelom onom kraju radi. smrti tolike nevine djece. 

Kad je Herod umro, reče anđeo sv. Josipu: Vrati se 
u svoju zemlju, jer su umrli, koji su htjeli pogubiti Isusa. 
Tada se vrati Sveta Obitelj i nastani se u gradu Nazaretu. 

Sto je Herod naložio svojim vojnicima? 

Kamo su Marija i Josip pobjegli s djetetom Isusom ? 

Kako je dugo bila Sveta Obitelj u Egiptu? 

Gdje je živio Isus, kad se vratio iz Egipta? 

15. ĐV ANA ESTGOD!ŠNJ! ISUS U HRAMU 


Marija i Josip išli su svaka godine u Jerusalim na 
blagdane. Kad je Isusu bilo dvanaest godina, išao je i on 
s njima u hram. 

Kad su se svršili blagdani, svi su se vratili svojim 
kućama, samo je Isus ostao u hramu, a da to nitko nije 
opazio. Tako su Marija i Josip putovali cijeli dan prema 
Nazaretu misleći, da Isus ide s rođacima. 

Kad su opazili, đa nema Isusa, uplašili su se i vratili 
se u Jerusalim, da ga tamo traže. Poslije tri dana našli su 
ga u hramu među učiteljima, gdje ih je slušao i pitao. 

Tada mu reče majka njegova: Sinko, što si nam to 
učinio? Žalosni smo te tražili! A Isus im reče: Zašto ste 
me tražili? Zar niste znali, da ja moram biti u kući Oca 
svoga ? I vrati se Isus s roditeljima u Nazaret i bio im je 
poslušan. 

Isus je ostao u Nazaretu sve do svoje tridesete godine. 

i '' 

Kamo je išao Isus, Kad mu je bilo dvanaest godina? 

Kada su se svršili blagdani, kamo su se ljudi vraćali? 

Je li se i Isus vratio kući? ' - • "■ 

Koliko su dana Marija i Josip tražili Isusa? 

Do koje je godine Isus ostao u Nazaretu? 







16. IVAN KRSTITELJ KRSTI ISUSA 

Ol PRESVETOM TROJSTVU 


Već je bilo blizu vrijeme, da Isus poene ljude nauča¬ 
vati. Prije toga pošalje Bog čovjeka svetoga života, da 
pripravi ljude za Isusa. To je bio sveti Ivan Krsti¬ 
telj. 

Ivan je počeo propovijedati u okolici rijeke J or* 
dana. I mnogi su Zidovi dolazili k njemu iz cijele zemlje, 
da ga slušaju; a Ivan ih je krstio u rijeci Jordanu. Isusu 
je tada bilo trideset godina. 

Jednoga dana dođe i sam Isus k Ivanu, da se krsti. 
Ivan mu reče: Gospodine, ti treba da mene krstiš, a ne ja 
tebe. Isus mu reče, da je tako volja Božja. Tada Ivan 
pokrsti Isusa u rijeci Jordanu. A kad je Isus izašao iz 
vode, otvori se nebo, i Duh Sveti siđe nad Isusa kao golub, 
i začuje se glas Oca nebeskoga: Ovo je Sin moj ljubljeni, 
koji je po mojoj volji. 

Tko je ljude pripravljao za Isusa? 

Tko se pojavio nad Isusom, kad je Isus bio kršten? 

Čiji se glas čuo iz neba, kad je Isus bio kršten? 

Sto je Otac nebeski rekao za Isusa? 

Koliko je osoba u Bogu? 

Kako se tri božanske osobe zovu jednim imenom? 

Svaki dan moli ovu lijepu molitvicu: Slava Ceu i Sinu, 
i Buhu Svetom. Kako bijaše na početku, tako i sada i 
vazda i u rijeke vjekova. Asnenu 


26 




17. ISUS ČINI PRVO ČUDO NA SVADBI 


Bila je svadba u Kani G a 1 i 1 e 3 s'koj. Na svadbu 
je došla Majka Isusova, a bio je pozvan i Isus sa svojim 
učenicima. 

Dogodilo se, da je na svadbi nestalo vina, a Marija 
reče Isusu: Nemaju vina! Isus joj reče: Još nije došao 
moj čas! Ali je Marija razumjela, da će Isus pomoći zaru¬ 
čnicima, zato reče slugama: Učinite sve, štogod vam reče 

Isus. 

A bilo je ondje šest velikih vrčeva od kamena; i reče 
Isus slugama: Napunite vrčeve vodom! I oni ih napune 
do vr ha . I opet im reče Isus: Zahvatite i nosite kumu! 
1 oni učine, kako im je Isus zapovjedio. A kad je kum 
okusio, više nije bila voda, nego vino; i bilo je vrlo dobro. 

To je bilo prvo čudo Isusovo. 

Kad su učenici vidjeli* što je učinio Isus, vjerovali su, 
da Isus ima božansku moć. 

Gdje je bila svadba, na koju je došao Isus? 

Čega je nestalo na svadbi? 

Sto je Isus rekao slugama? 

Koliko je bilo vrčeva, koje su sluge napunili vodom? 

Što je postalo od vode, kad je Isus rekao: Zahvatite i 
nosite kumu? 

Sto su učenici vjerovali o Isusu, kad je učinio prvo 
čudo? 


28 




18. ISUS UTiŠA OLU3U NA MORU 


Isus je imao mnogo učenika. Od ovih je izabrao dva¬ 
naestoricu, koji su se zvali apostoli 

Jednom se Isus sa svojim apostolima vozio preko 
mora Galilejskoga. Dok su se vozili, Isus je spavao na 
lađici. Ujedamput se digne velika oluja, i valovi su pokrili 
lađicu. Učenici su se uplašili i vikali su: Gospođine, spasi 
nas, pogibosmo!... A Isus se probudi i reče: Zašto 
ste tako strašljivi, malovjemi? Tada zapovjedi vjetrovima 
i moru, i najednom postane velika tišina. 

Kad su to vidjeli ljudi, čudili su se i govorili su: Tko 
je ovaj, da ga slušaju vjetrovi i more? 

Isus je Činio i mnoga druga čudesa. Pomagao je 
svima, koji su bili. u kakvoj god nevolji, a osobito je 
ljubio bolesnike, i ozdravljivao ih. 

Tako su ljudi upoznali, da Isus ima božansku moć 
i da nije samo čovjek, nego ujedno i pravi Bog, 


\ 

Sto je nastalo na moru, kad je Isus spavao na lađici? 
Sto su vikali apostoli, kad su bili u pogibelji? 

Sto je Isus zapovjedio vjetru i valovima? 

Što je nastalo, kad je Isus zapovjedio vjetrovima i 

moru? 

U pogibelji moli i ti Isusa: 

Gospodine, spasi nas, pogibasmo! 

19. ISUS 3E ČUDOM NAHRANIO PET 
TISUĆA LI UD I 

Jednom je Isus išao u neki pusti kraj zajedno sa 
svojim apostolima. Za njim je išlo mnogo naroda, a Isus 
ih. je poučavao. Pred večer upita Isus apostole. Gđjt 
ćemo kupiti hljeba, da ovi jedu? Jedan od apostola reče, 
Ovdje je jedan dječak, koji ima pet hljebova i dvije ribe; 
ali što je to za tolike ljude! A I§us reče, neka ljudi sjeđnt 
na travu. A bilo ih je oko pet tisuća. 

Tada uzme Isus pet hljebova i dvije ribe, zahvali 
gogu i blagoslovi jelo. Potom prelomi hljebove i ribe, i 
dade učenicima, da dijele među ljude. 

I svi su jeli i nasitili se. Dapače još je toliko pre 
ostalo, da su od tih preostalih komada napunili dvanaesl 

punih košarica. 

— * — 

Koliko je ljudi pošlo za Isusom u pustinju? 

S ifoiiko je hljebova i riba Isus n ahr a n io pet rišući 

ljudi? 

Skrbi li Bog i za nas s 
Sto nam daje dragi Bog? 

Moja hrana i oprava, — blagodat je Božja prava! 
Bog sve hrani, pa sve dari, — potrebne nam daje 
stvari! 

Božja ruka dala! Na daru joj hvala! 



1 SiiicovEttoa 

20. OTAC OPRAŠTA IZGUBLJENOM SINU 


Isus je pripovijedao ovu priču: Jedan je čovjek imao 
dva sina. Mlađi od njih reče ocu, neka mu dade njegov dio 
od imovine. I otac mu dade. A on pokupi sve i otiđe u 
daleku zemlju. Ondje prosu svoje imanje. 

Kad je sve potrošio, nastade u onoj zemlji velika glad. 
Tada se najmi u službu kod jednoga čovjeka. Ovaj ga 
pošalje da pase svinje. I on je želio, da se nahrani jelom, 
što su svinje jele, ali mu ni toga nitko nije dao. 

Tada poene u sebi razmišljati, kako je u kući njegova 
oca svima lijepo, a on umire od gladi. Sjetio se svojih 
grijeha i bilo mu je žao, što je ostavio svoga oea. Tada 
odluči, da će se vratiti svome ocu, moliti ga za oproštenje 
i popi'aviti se. 

I on učini tako. Kad ga ugleda otac izdaleka, zažali 
mu se, potrea mu ususret, zagrli ga i poljubi. A sin mu 
reče: Oče, sagriješio sam nebu i tebi, nisam više dostojan 
nazvati se sin tvoj. 

I zapovjedi otac slugama, da ga obuku u najbolju 
haljinu, da mu stave prsten na ruku i obuću na noge. Još 
je otac priredio radosnu gozbu, da se vesele, jer se našao 
sin, koji je bio izgubljen. 

— * — 

Čega se sjetio izgubljeni sin, kad je dospio u nevolju ? 

Kako je bilo izgubljenom sinu u srcu zato, što je 
ostavio svoga oca? 

Što je odlučio izgubljeni sin, kad mu je bilo žao, što 
je ostavio svoga oca? 

Kako je otac primio izgubljenoga sina? 

Svaki dan uvečer moli ovu molitvicu: Kajem se od 
svega srca, što sam uvrijedio (la) Boga, najveće'i najmilije 
dobro. Mrzim na sve svoje grijehe i tvrdo odlučujem, da 
ćq ss popraviti, i da ne ću više griješiti. 

21. ISUS BLAGOSIUA D3ECU 


Isus ljubi sve ljude, ali najviše; voli dobru djecu. 

Jednom je Isus naučavao ljude kroz cijeli dan. Pod- 
večer bio je vrle umoran. Uto su došle majke i dovele su 
svoju djecu k Isusu. Ali ih učenici nisu pustili k Isusu. Kad 
je Isus to vidio, reče svojim učenicima: Pustite djecu, neka 
dolaze k meni, jer takvima pripada nebesko kraljevstvo. 
Potom su došle majke sa svojom djecom pred Isusa, a 
Isus je na djecu metnuo roke i blagoslovio ili da ih sačuva 
od grijeha i svakoga zla. 


— ® — ■ 

Koga je Isus osobito ljubio?, 

Zašto su majke dovele k Isusu svoju djecu? 
Zašto je Isus blagoslovio djecu? 

Gdje možemo i mi dobiti Isusov blagoslov? 

Na kojem se mjestu nalazi Isus u crkvi? 

Kako ćemo se pokloniti Isusu u svetohraništu? 

22. POSUEDN3A VEČERA ISUSOVA 


Isus je Mio, tla trpi i umre za grijehe sviju ljudi. Prije 
toga priredio je večeru svojini, apostolima. To je bila 
posij.edna večera Isusova. Kod te večere bio 
je Isus veoma žalostan i rekao apostolima, da će ga 
jedan između njih izdati. Apostoli su se uplašili i pitali su 
jedan drugoga, tko bi taj mogao biti? A Isus je znao, da 
će ga izdati Juda Iškariot. Ovaj je bio kod židovskih 
poglavara i rekao im: Što ćete mi dati, da vam izdam 
Isusa? A oni su mu odredili 30 srebrnika. 

Kođ posljednje večere došao je sveti nas, da dade 
Isus ljudima svoje presveto tijelo za jelo i svoju presvetu 
krv za pilo. I uze Isus u ruke kruh, blagoslovi ga, prolomi 
i reče: Uzmite i jedite, ovo je tijelo raoje! Zatim uze 
kalež s vinom, blagoslovi ga i reee: Pijte iz njega svi, jer 
je ovo krv moja. To Činite na moj spomen.! 

Potom je Isus pričestio svoje apostole. I svi su bili 
presretni, osim Jude, koji je imao veliki grijeh na duši. 

Sto je Isus naredio na posljednjoj večeri, to se još i 
danas vrši kod svete mise. 

■— * —- 

Kako se zove večera, koju je Isus priredio svojim 
apostolima? 

Što je Isus na posljednjoj večeri rekao nad kruhom ? 

Što je Isus rekao nad vinom? 

Što je postalo od kruha i vina, kad je Isus rekao: 
Ovo je tijelo moje! Ovo je krv moja! 

Koga su apostoli primili u svoje srce, kad su se pri- 
čestili? 

Jesu li svi apostoli bili sretni? 

Kakvom dušom smijemo primiti Isusa u svoje srce? 

Kako se treba dušom pripraviti za svetu pričest? 

Kako se treba tijelom pripraviti za svetu pričest? 

25.' ISUS MOLI U SMRTNO] MUCI 


Tsus je cesto opominjao ljude, da bi se popravili. Ali 
se mnogi nisu htjeli popraviti Ti su bili Isusovi nepri¬ 
jatelji 

Kad su ovi vidjeli, kako sve više ljudi vjeruje u 
Isusa, skupili su se u kući velikog svećenika Kaife, i 
odlučili su, da će Isusa uhvatiti i ubiti 

Isus je dopustio, da. se to dogodi, jer je htio da trpi 1 
csmre za grijehe cijeloga svijeta, i da svima otvori nebo. 

Iza posljednje večere zahvalili su se apostoli pobo¬ 
žnom molitvom, a Isus ih odvede na M asiinsku goru. 
Ovdje im reče Isus: žalosna je duša moja do smrti. 
Poeekajte ovdje i bdijte. 

Potom otiđe Isus malko dalje, padne na zemlju ! 
pomoli se Ocu svomu nebeskomu: Oče moj, oduzmi od 
mene ovu muku, aii neka ne bude kako ja hoću, nego kako 
ti hoćeš. 

A kad se Isus tako molio drugi i treći put, osjetio je 
smrtnu muku i obilo ga krvav znoj. Tada mu se javio 
anđeo s neba i okrijepio ga. 

Kad je Isus svršio svoju molitvu, vratio se k aposto¬ 
lima, koji su spavali, A Isua im reče: Ustanite! Evo, 
približio se moj izdajnik. 

— * — 

Kako se zove gora, na kojoj se Isus molio?, 

Kako se Isus molio Ocu svomu nebeskomu? 

Kakav je znoj oblio Isusa u smrtnoj muci? 

Što je rekao Isus, kad se vratio k apostolima? 

24, 3UĐA POUUPCEM IZDA3E ISUSA 


Isus je htio trpjeti za grijehe cijeloga svijeta, i zato 
se drage volje predao u ruke svojih neprijatelja. 

To se dogodilo ovako: 

Dok se Isus molio na Maslinskoj gori, približio se 
Juda s četom vojnika i sluga, da ga uhvate. A Juda im 
dade znak: Koga ja poljubim, onaj je, držite ga i vodite 
oprezno. 

Kad je Seta došla do Isusa, pristupi k njemu Juda i 
reče mu: Zdravo, učitelju! i poljubi ga. A Isus mu reče: 
Juda! Zar ti poljupcem isdaješ mene? Tada stupi Isus 
pred četu i zapita: Koga tražite? Oni mu odgovore: Isusa 
iz Nazareta. A Isus im reče: Ja sam! Ka to su svi usma- 
knuii i popadati na zemlju. I kad ih zapita i drugi put: 
Koga tražite? dozvoli im, da ga uhvate. Na to su metnuli 
ruke na Isusa i pograbili ga. 

Kad je to vidio apostol Petar, izvadi mač i otsjeee 
uho slugi velika svećenika židovskoga. A Isus mu reče: 
Zađjeni mač u korice! I dohvati se slugina uha i ozdravi ga. 

Na to je četa odvela Isusa, a učenici su se razbjegli. 
Samo su P.etari Ivan iz daleka slijedili Isusa. 

se— ® —- 

Tko se približio Isusu, dok se Isus molio na gori 
Maslinskoj ? 

Kakav je znak dao Juda vojnicima i slugama? 

Što je rekao Isus Jtzđi, kad ga je Juda poljubio? 

Što se dogodilo četi, kad je Isus rekao: Ja sam! 

Kako je Petar branio Isusa? 

25. ISUS NEVINO OSUĐEN 


S Maslinske gore odveli su Isusa velikom svećeniku 
Kaifi. Ovdje su bili sabrani židovski poglavari. A Kaifa 
eapita Isusa i Reci nam, jesi li ti Krist, Sin Božji? Isus 
odgovori: Ja jesam. Na to su svi kazali: Zaslužio je smrti 

Kad je izdajnik Juda čuo, da su Isusa osudili na 
s mr t., vrati trideset srebmika u hramu, pa otide, te se 
objesi. 

U petak ujutro odveli su Isusa P o n e i ju Pila t u, 
namjesniku rimskoga cara. Pilat ispita Isusa, ali nikakve 
krivice ne nađe na njemu, i on htjede pustiti Isusa. Ali je 
ijarod vikao, neka Isusa rasapne na križ. Tada preda 
Pilat Isusa vojnicima, da ga bičuju. I oni su ga bičevali i 
obukli ga u crvenu haljinu. Zatim su spleli vijenac od 
trn ja i metnuli mu ga na glavu, te su kleknuli na koljena 
pred Isusom i rugali mu se: Zdravo, kralju židovski! 

Potom još jednom išvede Pilat Isusa pred narod, da 
ga pusti. Ali je narod vikao: Ako ovoga pustiš, nisi prija¬ 
telj cesaru. Kad je Pilat to čuo, oprao si je ruke pred 
narodom i rekao: Ja nisam kriv! A narod odgovori: Krivi 
Ćemo biti mi i naša djeca. Na to pređađe Pilat Isusa, da 
ga razapnu. 

— * — 

Tko je Isusa osudio na smrt? 

Tko je bio Poncije Pilat? 

Kako su vojnici mučili Isusa? 

Zašto je Pilat prao svoje ruke pred narodom? 

26. ISUS UMIRE NA KRiŽU 


Kad je Poncije Pilat otuđio Isusa na smrt, stavili su 
Isusu na rame teški križ i vođiJi ga na goru Kalvariju, 
blizu Jerusalima. Za Isusom je išlo mnogo naroda, a mnoge 
su žene plakale sa Isusom. , 

Kad je Isus došao na goru Kalvariju, dali su mu voj¬ 
nici ocat pomiješan sa žuči. Isus je okusio ocat, ali nije 
Mio piti. Potom su mu ruke i noge pribili na križ, a nad 
glavu stavili su natpis: 

Isus N a z a r e ć a n i n, Kralj Židovski. 

Pod križem stajala je majka Isusova, a s njom je bio 
učenik Ivan. Oko podne postane tama po svoj zemlji i 
potraje do treće ure. Tada poviče Isus: Oče, u ruke tvoje 
predajem dub svoj. A kad to reče, prekloni glavu i umre. 

I gle, zemlja še rotresla, kamenje se raspalo, grobovi 
se otvorili, I mnogi su sveti ustali iz svojih, grobova. 

Satnik, koji je bio na straži, reče: Zaista, ovaj je bio 
Sin Božji! A Židovi, koji su to gledali, udarali se u prsa od 
žalosti, što su to učinili Isusu, 

Taj dan se zove Veliki p e i; a k. 

Gdje su Isusa raspeli na križ? 

Kakav su natpis stavili nad glavu Isusovu? 

Sto je rekao Isus, kad je umirao? 

Sto se dogodilo kod smrti Isusove? 

Sto je rekao satnik, koji je bio na straži? 

27, ISUSA POLAŽU U OROB 


Prije nego H Sof »Mnn!! s križa mrtvo tijelo Isusovo, 
jedan je vojnik kopljem probo Srce lusovo, i odmah 
je potekla iz njega krv i voda. 

Pođvečer toga dana dođu k Pilatu dva odlična čovjeka, 
i zamole ga, da srni ju ukopati mrtvo tijelo Isusovo. Pilat 
im to dopusti. I oni skinu s križa tijelo Isusovo, obaviju 
ga platnom i mirodijama, kako je to bio tada običaj. 
Jedan od dvojice odličnika imao je u blizini novi grob, 
isklesan u kamenu, U taj grob položili su mrtvo tijelo 
Isusovo, a na vrata stavili su veliki kamen, 

Sada su se židovski poglavari sjetili, što je jednom 
Isus rekao, da će treći dan uskrsnuli od mrtvih; i oni su 
se pobojali, da ne bi tko ukrao mrtvo tijelo Isusovo i 
rekao, da je Isus uskrsnuo; zato su sutradan došli na 
Isusov grob, zapečatili ga i postavili straže, da ga čuvaju, 

•— * — 

Sto je jedan od vojnika učinio. Isusu, prije nego li su 
ga skinuli s križa?, 

Kamo su stavili tijelo Isusovo, kad su ga skinuli s 
križa?, 

Zašto su židovski poglavari zapečatili Isusov grob i 
postavili straže? 

U Vjerovanju apostolskom kažemo: Mučen pod Pon- 
cijem Pilatom, raspet, umro i pokopan. 




28 rsus USKRSNUO OD MRTVIH 


Kad je Isus umr o na križu, duša mu je sašla nad 
pakao, gdje su bile duše pi*eminulih svetih ljudi. Te su 
duše čekale ondje, da im Isus otvori nebo, koje je bilo, 
zatvoreno radi grijeha Adama i Eve. 

Treći dan se vratila duša Isusova u grob i opet se 
sjedinila s tijelom., te je Isus slavno uskrsnuo iz groba. 
Tada se potresla zemlja, a anđeo je sišao s neba i odvalio 
kamen, koji je bio na grobu. 

Stražari, koji su čuvali grob, vrlo su se uplašili i postali 
su kao mrtvi. Potoni su otišli u grad i javili su židovskim 
poglavarima, što se dogodilo na grobu. 

Taj dan rano u zoru došle su neke žene na Isusov 
grob. A kad su opazile anđela, vrlo su se uplašile. Anđeo 
im reče: Ne bojte se! Isusa tražite? Nema ga ovdje! 
Uskrsnuo je. Iđite i kažite njegovim učenicima, da je Isus 
uskrsnuo! 

Istoga dana objavi se Isus svojim apostolima, i 
pokaže im ruke i rebra. Potom su apostoli bili vrlo radosni. 
A Isus đahne na njih, i dade lm moć, da mogu ljudima 
opraštati grijehe. 

Isusovo uskrsnuće od mrtvih slavimo na Uskrs. 

. — 

Kamo js sašla duša Isusova, kad se rastala s tijelom? 

Kako je dugo tijelo Isusovo cstalo u grobu? 

Što se dogodilo treći dan poslije'smrti Isusove? 

Kakvu je m<>o dao Isus svojim apostolima na dan 
svoga uskrsnuća? 

U Vjerovanju apostolskom kažemo: Sašao nad pakao, 
treći dan uskrsnuo od mrtvih. 

29. ISUS OSNIVA SV03U CRKVU 


Jednom je Isus upitao svoje apostole: Znate li, tko 
sam ja? PeLar odgovori: Ti si Krist Sin Boga živoga. 
Radi toga je Isus nagradio sv. Petra i obećao mu, da će 
njemu dati ključeve kraljevstva nebeskog, 
to jest, da će on biti poglavar u njegovom kraljevstvu na 
Kemiji. 

Što je Isus obećao, to je izvršio. Poslije svoga uskr¬ 
snuća reče Isus Petim: Pasi jaganjce moje, 
pasi ovce moje. 

Jaganjci Isusovi i ovce Isusove jesu svi oni, koji 
vjeruju u Isusa Krista, a Petar kao vrhovni pastir im a da 
ih vodi u nebo,. Njegov: pomoćnici jesu biskupi i svećenici. 

Tako je Isus osnovao svoje kraljevstvo na zemlji, i to 
te kraljevstvo zove Crkva katolička. 

Prvi poglavar katoličke Crkve bio je sv. Petar, a 
njegov se našijeđ~ik zove Sveti Otac Papa. 

—- * — 

• 

Što je Isus jednom upitao svoje apostole? 

Što je odgovorio apostol Petar? 

Sto je Isus obećao apostolu Petru? 

Kako se zove Isusovo kraljevstvo na zemlji? 

V 

Tko je bio prvi poglavar katoličke Crkve? 

Tko je nasljednik svetoga Petra? 

30. iSUS UZAŠAO NA NEBO 


Poslije svoga uskrsnuća bio je Isus na zemlji samo 
još četrdeset dana. Četrdeseti dan se Isus poslje¬ 
dnji put javio svojim apostolima. Tada im reče: Idite po 
svem svijetu i naučavajte sve ljude. Tko bude vjerovao i 
pokrstio se, spasit će se, a tko ne bude vjerovao, osuđit 
će se. 

Zatim još reče apostolima, da se ne razilaze, dok ne 
prime Duha Svetoga. Potom ih izvede na goru 
Maslinsku, tamo ih blagoslovi i uzdigne se na nebo. 

Apostoli su gledali Isusa, kako se uzdiže na nebo, ali 
ga naskoro zakrije oblak, i više ga nisu vidjeli. Isus uzađe 
na nebo, gdje sjedi Bogu s desne. 

Dok su apostoli gledali na nebo, pojave im se dva 
anđela u bijelim haljinama, i rekli su im: Ovaj Isus, koji 
je uzašao na nebo, tako će opet doći, kao što ste vidjeli, 
da je otišao na nebo. 

Toga se sjećamo na Spasovo. 

— * — 

Koliko je dana Isus ostao na zemlji poslije svoga 
uskrsnuća? 

Kamo je Isus uzašao četrdeseti dan poslije svoga 
uskrsnuća? 

Gdje je Isus uzašao na nebo? 

što su kazali anđeli apostolima, kad je Isus uzašao 
na nebo? 

U Vjerovanju apostolskom kažemo: Uzašao na nebesa, 
sjedi o desnu Boga, Oca svemogućega; cdonud će doći 

suditi žive i mrtve. 

31. ISUS ŠAUE SVOJO} CRKVI DUHA 
SVETOGA 

Kad se navršilo pedeset dana po Isusovom uskrsnuću, 
bili su svi apostoli zajedno na istom mjestu u gradu Jeru- 
salimu. A bila je s njima i Marija, Majka Isusova, s dru¬ 
gim pobožnim ženama. Najednom se čuc šum, kao- od 
silnoga vjetra i napuni svu kuću, gdje su bili apostoli. 
I spuste se na njih razdijeljeni jezici kao od vatre; i svi 
su primili Duha Svetoga. 

Kad se čuo onaj šum nad kućom, gdje su bili apostoli, 
sabralo se ondje mnogo naroda. A Duh Sveti ohrabrio je 
apostole i više se nisu bojali, već su izašli pred Židove i 
govorili im: Vi ste Isusa raspeli na križ, a on je uskrsnuo 
od mrtvih. Na to su se svi ražalostili i upitali su: Što 
ćemo učiniti: A Petar im reče: Pokoru činite i neka se 
krsti svaki od vas. I pokrsti se taj dan oko tri tisuće ljudi. 

Toga se sjećamo na Dutove. 

— $ — 

Kad je Duh Sveti došao nad apostole? 

Kako se Duh Sveti spustio nad apostole? 

Tko je Duh Sveti? 

Koliko se ljudi pokrstilo onaj dan, kad su apostoli 
primili Duha Svetoga? 

Što su postali oni ljudi, koje su apostoli pokrstili? 

Kad smo mi postali kršćani-katoliei ? 

U Vjerovanju apostolskom kažemo: Vjerujem u Buha 
Svetoga. Svetu Crkvu katoličku. Općinstvo svetih. 

32. VJEČNO BLAŽENSTVO 


Isus je češće govorio svojim apostolima o svršetku 
svijeta. Tada će ustati narod protiv naroda. Bit će veliki 
potresi po različitim mjestima, a bit će i glada i kuge. 
Poslije tih nevolja pomrčat će sunce i zvijezde će popa¬ 
dati s neba. Tada će se probuditi, koji su u grobovima, i 
svi će uskrsnuti od mrtvih. I ugledat će Isusa, gdje ide na 
oblacima nebeskim s velikom silom i slavom. 

Zatim će anđeli razdijeliti dobre od zlih. Dobre će 
staviti Isusu na desno, a zle Isusu na lijevo. Potom će 
Isus dobre uzeti k sebi u nebo, gdje će uvijek gledati 
dragoga Boga, a zle će baciti u pakao, gdje' će se mučiti 
zauvijek, 

— * — 

Kad će Isus opet doći na zemlju? 

Kakve će nevolje biti prije svršetka svijeta? 

Što će biti s onima, koji su u grobovima? 

Kako će anđeli razdijeliti sve ljude? 

Kamp će doći dobri, a kamo zli? 

Moli svaki dan Vjerovanje apostolsko: 

Vjerujem u Boga, Oca svemogućega, Stvoritelja neba 
i zemlje. I u Isusa Krista, Sina njegova jedinoga, Gospo¬ 
dina našega, koji je začet po Duhu Svetom, rođen od 
Marije Djevice, mučen pod Poucijsm Pilatom, raspet, 
umro i pokopan; sašao nad pakao; treći dan uskrsnuo od 
mrtvih; uzašao na nebesa, sjedi o desnu Boga, Oca sve¬ 
mogućega; odonuđ će doći suditi žive i mrtve. Vjerujem U 
Duha Svetoga, svetu Crkvu katoličku, općinstvo svetih, 
oprošten je grijeha, uskrsnuće tijela, život vječni. Amen, 

